CELEX: 32016D0696
Language: mt
Date: 2016-05-04 00:00:00
Title: Deċiżjoni ta' Implimentazzjoni tal-Kummissjoni (UE) 2016/696 tal-4 ta' Mejju 2016 li temenda d-Deċiżjoni 2006/473/KE li tagħraf ċerti pajjiżi terzi u ċerti żoni ta' pajjiżi terzi bħala ħielsa mill-Xanthomonas campestris (il-varjetajiet kollha patoġeniċi għaċ-ċitru) u l-Guignardia citricarpa Kiely (il-varjetajiet kollha patoġeniċi għaċ-ċitru) (notifikata bid-dokument C(2016) 2614)

5.5.2016   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 120/33
            
         DEĊIŻJONI TA' IMPLIMENTAZZJONI TAL-KUMMISSJONI (UE) 2016/696
   tal-4 ta' Mejju 2016
   li temenda d-Deċiżjoni 2006/473/KE li tagħraf ċerti pajjiżi terzi u ċerti żoni ta' pajjiżi terzi bħala ħielsa mill-Xanthomonas campestris (il-varjetajiet kollha patoġeniċi għaċ-ċitru) u l-Guignardia citricarpa Kiely (il-varjetajiet kollha patoġeniċi għaċ-ċitru)
   
      
         (notifikata bid-dokument C(2016) 2614)
      
   
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva tal-Kunsill 2000/29/KE tat-8 ta' Mejju 2000 dwar il-miżuri protettivi kontra l-introduzzjoni ġewwa l-Komunità ta' organiżmi ta' ħsara għall-prodotti tal-pjanti u kontra t-tixrid tagħhom ġewwa l-Komunità (1), u b'mod partikolari l-punti 16.2 u 16.4 tat-Taqsima I tal-Parti A tal-Anness IV tagħha,
   Billi:
   
               (1)
            
            
               Id-Deċiżjoni tal-Kummissjoni 2006/473/KE (2) li tagħraf ċerti pajjiżi terzi u ċerti żoni ta' pajjiżi terzi bħala ħielsa mill-Xanthomonas campestris (il-varjetajiet kollha patoġeniċi għaċ-ċitru) u l-Guignardia citricarpa Kiely (il-varjetajiet kollha patoġeniċi għaċ-ċitru).
            
         
               (2)
            
            
               Id-Deċiżjoni 2006/473/KE tirrikonoxxi lill-istat ta' Louisiana fl-Istati Uniti bħala ħieles mill-Xanthomonas campestris (il-varjetajiet kollha patoġeniċi għaċ-ċitru). Madankollu, fuq il-bażi tal-informazzjoni mibgħuta mill-Istati Uniti, l-Istat ta' Louisiana ma għandux jibqa' jiġi rikonoxxut bħala ħieles mill-organiżmu ta' ħsara msemmi.
            
         
               (3)
            
            
               Id-Deċiżjoni 2006/473/KE tirrikonoxxi lill-Urugwaj bħala ħieles mill-Guignardia citricarpa Kiely (il-varjetajiet kollha patoġeniċi għaċ-ċitru). Abbażi tal-informazzjoni mibgħuta mill-Urugwaj u l-interċezzjonijiet ripetuti, l-Urugwaj ma għandux jibqa' jiġi rikonoxxut bħala ħieles minn dak l-organiżmu ta' ħsara.
            
         
               (4)
            
            
               Id-Deċiżjoni 2006/473/KE tirrikonoxxi liż-żoni kollha tal-Istati Uniti bħala ħielsa mill-Guignardia citricarpa Kiely (il-varjetajiet kollha patoġeniċi għaċ-ċitru) ħlief għall-kontej ta' Collier, Hendry u Polk li jinsabu fl-Istat ta' Florida. Fuq il-bażi tal-informazzjoni mibgħuta mill-Istati Uniti, il-Kontea ta' Lee ma għandhiex tibqa' tiġi rikonoxxuta bħala ħielsa minn dak l-organiżmu ta' ħsara.
            
         
               (5)
            
            
               Id-Deċiżjoni 2006/473/KE għandha għalhekk tiġi emendata skont dan.
            
         
               (6)
            
            
               Il-miżuri previsti f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
            
         ADOTTAT DIN ID-DEĊIŻJONI:
   Artikolu 1
   Id-Deċiżjoni 2006/473/KE hija emendata kif ġej:
   
               (1)
            
            
               Il-Punt (c) tal-Artikolu 1(2) huwa sostitwit b'dan li ġej:
               
                           “(c)
                        
                        
                           L-Istati Uniti: Arizona, California, Guam, il-Hawaii, il-Gżejjer Mariana tat-Tramuntana, Puerto Rico, is-Samoa Amerikana, Texas u l-Gżejjer Verġni tal-Istati Uniti;”
                        
                     
         
               (2)
            
            
               L-Artikolu 3 huwa emendat kif ġej:
               
                           (a)
                        
                        
                           Il-punt (a) tal-paragrafu 1 huwa sostitwit b'dan li ġej:
                           
                                       “(a)
                                    
                                    
                                       il-pajjiżi terzi kollha li jkabbru ċ-ċitru tal-Ewropa, tal-Amerika ta' Fuq, tal-Amerika Ċentrali u tal-Amerika ta' Isfel u tal-Karibew minbarra l-Arġentina, il-Brażil, l-Istati Uniti u l-Urugwaj;”
                                    
                                 
                     
                           (b)
                        
                        
                           Il-punt (e) tal-paragrafu 2 huwa sostitwit b'dan li ġej:
                           
                                       “(e)
                                    
                                    
                                       l-Istati Uniti: iż-żoni kollha ħlief il-kontej ta' Collier, Hendry, Lee u Polk li jinsabu fl-Istat ta' Florida.”
                                    
                                 
                     
         Artikolu 2
   Din id-Deċiżjoni hija indirizzata lill-Istati Membri.
   
      Magħmul fi Brussell, l-4 ta' Mejju 2016.
      
         
            Għall-Kummissjoni
         
         Vytenis ANDRIUKAITIS
         
            Membru tal-Kummissjoni
         
      
   
   
      (1)  ĠU L 169, 10.7.2000, p. 1.
   
      (2)  Id-Deċiżjoni tal-Kummissjoni 2006/473/KE tal-5 ta' Lulju 2006 li tagħraf ċerti pajjiżi terzi u ċerti żoni ta' pajjiżi terzi bħala ħielsa mill-Xanthomonas campestris (il-varjetajiet kollha patoġeniċi għaċ-ċitru), iċ-Cercospora angolensis Carv. et Mendes u l-Guignardia citricarpa Kiely (il-varjetajiet kollha patoġeniċi għaċ-ċitru) (ĠU L 187, 8.7.2006, p. 35).